
DR 31.7.2018                                                                    1                   

 

MALAYSIA 

DEWAN RAKYAT 

PARLIMEN KEEMPAT BELAS 

PENGGAL PERTAMA 

MESYUARAT PERTAMA 

Selasa, 31 Julai 2018 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 
 

 
 

JAWAPAN-JAWAPAN MENTERI BAGI PERTANYAAN-PERTANYAAN 
 

1. Tuan Khoo Poay Tiong [Kota Melaka] minta Menteri Tenaga Manusia 
menyatakan, penjelasan atas tindakan Kerajaan Nepal menghentikan penghantaran pekerja 
Nepal ke Malaysia atas sebab 'monopoli' oleh syarikat swasta dalam proses pengambilan 
dan apakah kesan terhadap Malaysia, khasnya industri keselamatan dan tindakan yang akan 
diambil oleh kementerian. 

Menteri Tenaga Manusia [Tuan M. Kulasegaran]: Terima kasih Tuan Yang di-
Pertua. Kerajaan Malaysia dan Kerajaan Nepal dalam proses rundingan cadangan 
memorandum persefahaman atau a memorandum of understanding (MoU) berhubung 
pengambilan penggajian dan penghantaran pulang pekerja Nepal di Malaysia. Proses 
rundingan ini turut mengambil kira dan membincangkan kaedah kos-kos yang terlibat dalam 
pengambilan pekerja Nepal di Malaysia. Kaedah yang dimaksudkan adalah sama ada G2G, 
business-to-business atau government-to-government plus.  

Pada 24 hari bulan 2018, Kementerian Tenaga Manusia telah mengadakan satu 
perbincangan dengan pihak Kedutaan Besar Nepal ke Malaysia. Kementerian Tenaga 
Manusia (KTM) telah dimaklumkan bahawa tindakan penggantungan penghantaran pekerja 
oleh Kerajaan Nepal sejak 16 Mei 2018 yang lalu adalah disebabkan oleh dua faktor utama.  

Pertama, syarikat-syarikat yang menyedia perkhidmatan yang dilantik oleh Kerajaan 
Malaysia melalui Kementerian Dalam Negeri yang beroperasi di negara sumber mengenakan 
caj-caj perkhidmatan seperti Immigration Security Clearance, biomedical iaitu Bestinet, one-
stop centre dan sistem visa luar negara. Kerajaan Nepal sedang menjalankan siasatan ke 
atas aktiviti pengubahan wang haram- money laundering yang disyaki dilakukan oleh syarikat 
Bestinet Sdn. Berhad melalui pelaksanaan program migran yang tidak mendapat kebenaran 
daripada Kerajaan Nepal.  

Kementerian Dalam Negeri bersama-sama dengan Kementerian Tenaga Manusia 
(KTM) sedang meneliti semua proses pengambilan dan penggajian pekerja asing di Malaysia 
secara holistik. Perkara ini telah dibincangkan beberapa kali dalam Mesyuarat Jemaah 
Menteri dan tindakan susulan sedang diambil oleh kedua-dua kementerian.   

Berhubung dengan pengambilan dan penggajian pengawal keselamatan dari Nepal, 
mereka ini dibawa masuk menerusi mekanisme khas yang dikendalikan oleh Bahagian 
Keselamatan dan Ketenteraman Awam KDN. Perkara ini akan turut diteliti bersekali dengan 
proses penggajian pekerja asing yang lain. Sehingga 30 Jun 2018, jumlah pekerja asing yang 
direkodkan yang dikeluarkan Pas Lawatan Kerja Sementara (PLKS) oleh Jabatan Imigresen 
Malaysia adalah seramai 1,747,154 orang termasuk 378,577 orang iaitu 21.67 peratus 
daripada Nepal yang berada pada kedudukan kedua tertinggi selepas Indonesia. Terima 
kasih. 

 

 



MALAYSIA DEWAN RAKYAT PARLIMEN KEEMPAT BELAS PENGGAL PERTAMA MESYUARAT PERTAMA Selasa, 31 Julai 2018 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. 1. Tuan Khoo Poay Tiong [Kota Melaka] minta Menteri Tenaga Manusia menyatakan, penjelasan atas tindakan Kerajaan Nepal menghentikan penghantaran pekerja Nepal ke Malaysia atas sebab 'monopoli' oleh syarikat swasta dalam proses pengambilan dan apakah kesan terhadap Malaysia, khasnya industri keselamatan dan tindakan yang akan diambil oleh kementerian. Menteri Tenaga Manusia [Tuan M. Kulasegaran]: Terima kasih Tuan Yang di- Pertua. Kerajaan Malaysia dan Kerajaan Nepal dalam proses rundingan cadangan memorandum persefahaman atau a memorandum of understanding (MoU) berhubung pengambilan penggajian dan penghantaran pulang pekerja Nepal di Malaysia. Proses rundingan ini turut mengambil kira dan membincangkan kaedah kos-kos yang terlibat dalam pengambilan pekerja Nepal di Malaysia. Kaedah yang dimaksudkan adalah sama ada G2G, business-to-business atau government-to-government plus. Pada 24 hari bulan 2018, Kementerian Tenaga Manusia telah mengadakan satu perbincangan dengan pihak Kedutaan Besar Nepal ke Malaysia. Kementerian Tenaga Manusia (KTM) telah dimaklumkan bahawa tindakan penggantungan penghantaran pekerja oleh Kerajaan Nepal sejak 16 Mei 2018 yang lalu adalah disebabkan oleh dua faktor utama. Pertama, syarikat-syarikat yang menyedia perkhidmatan yang dilantik oleh Kerajaan Malaysia melalui Kementerian Dalam Negeri yang beroperasi di negara sumber mengenakan caj-caj perkhidmatan seperti Immigration Security Clearance, biomedical iaitu Bestinet, one- stop centre dan sistem visa luar negara. Kerajaan Nepal sedang menjalankan siasatan ke atas aktiviti pengubahan wang haram- money laundering yang disyaki dilakukan oleh syarikat Bestinet Sdn. Berhad melalui pelaksanaan program migran yang tidak mendapat kebenaran daripada Kerajaan Nepal. Kementerian Dalam Negeri bersama-sama dengan Kementerian Tenaga Manusia (KTM) sedang meneliti semua proses pengambilan dan penggajian pekerja asing di Malaysia secara holistik. Perkara ini telah dibincangkan beberapa kali dalam Mesyuarat Jemaah Menteri dan tindakan susulan sedang diambil oleh kedua-dua kementerian. Berhubung dengan pengambilan dan penggajian pengawal keselamatan dari Nepal, mereka ini dibawa masuk menerusi mekanisme khas yang dikendalikan oleh Bahagian Keselamatan dan Ketenteraman Awam KDN. Perkara ini akan turut diteliti bersekali dengan proses penggajian pekerja asing yang lain. Sehingga 30 Jun 2018, jumlah pekerja asing yang direkodkan yang dikeluarkan Pas Lawatan Kerja Sementara (PLKS) oleh Jabatan Imigresen Malaysia adalah seramai 1,747,154 orang termasuk 378,577 orang iaitu 21.67 peratus daripada Nepal yang berada pada kedudukan kedua tertinggi selepas Indonesia. Terima kasih.